b"\n_START_ARTICLE_\nPatroklos\n_START_PARAGRAPH_\nPatroklos (oldgr\xc3\xa6sk: \xce\xa0\xce\xac\xcf\x84\xcf\x81\xce\xbf\xce\xba\xce\xbb\xce\xbf\xcf\x82) er i gr\xc3\xa6sk mytologi s\xc3\xb8n af Menoitios, en del af argonauterne og Achilleus' bedste ven og elsker. Han dr\xc3\xa6bte blandt andet en af Trojas helte Euforbos._NEWLINE_Da han under den trojanske krig mod Achilleus' advarsler forfulgte trojanerne hen over en slette, og n\xc3\xa5r helt hen til Trojas mure, blev han m\xc3\xb8dt af guden Apollon, der slog hjelmen af ham og sl\xc3\xb8vede hans sanser. Han blev derved et let bytte; Euforbos s\xc3\xa5rede ham, men blev selv dr\xc3\xa6bt, til sidst blev den s\xc3\xa5rede Patroklos dr\xc3\xa6bt af prins Hektor. Drabet fik Achilleus til at genoptage kampen, som han ellers havde n\xc3\xa6gtet. Hektor blev under flugten fra Achilleus narret af Athene til at tro, at Euforbos stadig var i live og kastede sit spyd mod Achilleus, men da han vendte sig om mod helten for at f\xc3\xa5 et andet, var han forsvundet."